58. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 74991 της 3 Ιουν./19 Ιουλ. 1968 (ΦΕΚ Β' 346) Περί του τρόπου διεξαγωγής των πτυχιακών εξετάσεων των απολυομένων εκ των Μέσων και Κατωτέρων Ιδιωτικών Τεχνικών και Επαγγελματικών Σχολών. Έχοντες υπ' όψει τας διατάξεις του Ν.Δ. 1097/42 "περί τροποποιήσεως και συμπληρώσεως διατάξεών τινων περί Επαγγελματικής Εκπαιδεύσεως, ως αύται συνεπληρώθησαν υπό του άρθρ. 4 του Ν.Δ. 2628/1953, ως και τας διατάξεις του άρθρ. 31 του 671/1961 Β.Δ/τος αποφασίζομεν: 1.Καθορίζομεν τα των πτυχιακών εξετάσεων των απολυομένων μαθητών εκ των Μέσων και Κατωτέρων Ιδιωτικών Τεχνικών και Επαγγελματικών Σχολών, τα των εξεταστικών επιτροπών, τα της βαθμολογίας κλπ. ως ακολούθως: Εξεταστικαί περίοδοι, καθ' ας οι απολυόμενοι μαθηταί εκ των Μέσων και Κατωτέρων Ιδιωτικών Τεχνικών και Επαγγελματικών Σχολών δύνανται να προσέλθουν δια πτυχιακάς εξετάσεις ενώπιον ειδικών επιτροπών, ορίζονται τρεις καθ' έκαστον σχολικόν έτος, ήτοι α)του Ιουλίου, β)του Οκτωβρίου και γ)του Μαρτίου, εφ' όσον ο αριθμός των προς εξέτασιν μαθητών της περιόδου ταύτης (Μαρτίου) δικαιολογεί την συγκρότησιν ειδικών εξεταστικών επιτροπών πτυχιακών εξετάσεων κατά την κρίσιν της Γενικής Διευθύνσεως Επαγγελματικής Εκπαιδεύσεως. Οι εξεταστικές περίοδοι της άνω παραγράφου τον μήνα Ιούνιο και τον μήνα Σεπτέμβριο από την Φ.435.221/152/Ε.7124/30 Μαΐου - 26 Ιουν. (ΦΕΚ Β' 570) απ. Υπ. Παιδείας. 